Okresná prokuratúra Bratislava II 
Kvetná 13, 820 05 Bratislava 25

Sp. zn. : 2 Pv 1368/08/1102	Bratislava II, 16.4.2012
EEČ : 2-9-27-2012

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Bratislava II
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
Skutková veta:
napriek zákonnej vyživovacej povinnosti si riadne neplnil vyživovaciu povinnosť na maloletú dcéru XXXXX XXXXX, nar. XXXXX, ktorá mu bola deklarovaná rozsudkom Okresného súdu Bratislava II pod č.k. 27P/48/2008-31 a to tak, že mal prispievať na výživu maloletej počnúc dňom 26. 07. 2008 sumou z aktuálnej  sumy životného minima vo výške 30% mesačne vždy do 15-teho dňa v mesiaci vopred k rukám XXXXX, nar. XXXXX, starej matke maloletej, avšak svoju povinnosť si neplnil od augusta roku 2008 do  januára roku 2009, čím mu vznikol dlh  na výživnom vo výške 147,-€

Právna veta:
lebo zanikla trestnosť činu
Odôvodnenie:
Poverený príslušník OO PZ Trnávka  OR PZ Bratislava II vedie pod ČVS: ORP-3108/RZ-B2-2011 trestné stíhanie voči obvinenému XXXXX pre prečin zanedbania povinnej výživy podľa § 207 ods. l Trestného zákona na vyššie uvedenom skutkovom základe.

          Dňa 03. 02. 2012 predložil poverený príslušník PZ prokurátorke Okresnej prokuratúry Bratislava II príslušný spisový materiál spolu s návrhom na zastavenie trestného stíhania podľa § 215 ods. l písmeno h) Trestného poriadku.

         Preskúmaním predloženého spisového materiálu som dospela k záveru, že návrh povereného príslušníka PZ je dôvodný. Dokazovaním vykonaným v priebehu vyšetrovania boli zistené nasledovné skutočnosti: Trestné oznámenie a výpoveď svedkyne XXXXX, rodný list oprávneného dieťaťa, ako aj rozsudok Okresného súdu Bratislava II sp. Zn. 27P 48/2008, ktorým bola maloletá XXXXX XXXXX, nar. XXXXX, zverená do náhradnej osobnej starostlivosti starej matke XXXXX, nar. XXXXX pričom obv. XXXXX má prispievať na výživu maloletej počnúc dňom 26. 07.2008 sumou z aktuálnej sumy životného minima vo výške 30% mesačne vždy do 15-teho dňa v mesiaci vopred k rukám XXXXX, nar. XXXXX, starej matke maloletej, avšak svoju povinnosť si neplnil od augusta roku 2008 do januára roku 2009, čím mu vznikol dlh na výživnom vo výške 147,-€.

         Podľa výpovede poškodenej si obvinený v rozhodnom období vôbec neplnil vyživovaciu povinnosť, čim mu od mesiaca augusta roku 2008 až do januára   roku   2009, teda  v  čase,  keď  XXXXX  XXXXX,  nar. XXXXX bola v opatere oprávnenej XXXXX vznikol dlh na výživnom vo výške 147,-€.

          Následne dňa 31. 10. 2011 sa XXXXX dostavila na OO PZ Ružinov-západ a uviedla, že prostredníctvom pošty jej bola uhradená celá dlžná sumu vo výške 147,-€, o čom predložila aj poštový poukaz potvrdenie o dodaní uvedenej sumy prostredníctvom Slovenskej pošty.

           Neplnenie vyživovacej povinnosti obvineným pritom nezanechalo na maloletej dcére trvalo nepriaznivé následky.    

            Zhodnotením vyššie uvedených skutočností možno konštatovať, že trestnosť trestného činu zanedbania povinnej výživy podľa § 207 ods. l Trestného zákona v zmysle ustanovenia § 86 písmeno a) Trestného zákona zanikla. Zaplatením celého dlhu na výživnom bol splnený základný účel právnej úpravy trestného činu zanedbania povinnej výživy, ako i inštitútu účinnej ľútosti, ktorého primárnym cieľom bolo primäť páchateľa k dodatočnému splneniu zákonnom danej vyživovacej povinnosti.

          Podľa § 86 písmeno a) Trestného zákona trestnosť zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

          Podľa § 215 odsek l písmeno h) Trestného poriadku prokurátor zastaví trestné stíhanie ak zanikla trestnosť činu.

          Vzhľadom na vyššie uvedené skutočnosti som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alena Čepová
prokurátorka